**Fundargerð 297. stjórnarfundar Stjórnvísi**

**Verkefni: 297. stjórnarfundur Stjórnvísi haldinn 8.október 2020 á TEAMS og á Nauthól í lok Haustráðstefnu félagsins.**

**Efni fundar:**

* Rýni á Haustráðstefnu Stjórnvísi 2020 – hvað var vel gert og hvað má betur fara.
* Fundur með fagráði
* Fréttir af faghópum
* Fjárhagsstaða Stjórnvísi.
* Staða verkefna (tímalínuverkefna, áhersluverkefna og annarra verkefna)
* Önnur mál

|  |  |  |
| --- | --- | --- |
| **Dags.fundar:** 8.október 2020 | **Tími:** 11:00-12:00 | **Nr. fundar:** 297 |
| **Fundarboðari:** AÓG | **Fundarritari:**GA | **Staður:** Teams |

**Viðstaddir:**  Aðalheiður Ósk Guðmundsdóttir, Guðný Halla Hauksdóttir, Ásdís Erla Jónsdóttir, Gunnhildur Arnardóttir, Sigríður Harðardóttir, Steinunn Ketilsdóttir, Ósk Heiða Sveinsdóttir, Stefán Hrafn Hagalín, Jón Gunnar Borgþórsson og Ingi Björn Sigurðsson.

**Gestir**:

**Samantekt og niðurstaða fundar**

1. **Rýni á Haustráðstefnu Stjórnvísi 2020 – hvað var vel gert og hvað má betur fara.** Haustráðstefna Stjórnvísi var haldin í dag þann 8.október á Nauthól og var streymt beint frá ráðstefnunni á visir.is Alls bókuðu sig 200 manns á vef félagsins og fjöldi manns fylgdist með ráðstefnunni á youtube í gegnum visir.is og facebooksíðu félagsins. Ráðstefnan bar yfirskriftina „AÐLÖGUN EÐA ANDLÁT“ Fyrirlesarar mættu í Nauthól þar sem tæknilið streymdi beint og keyptur var sérstaklega hljóðmaður sem útvegaði klemmuhljóðnema fyrir hvern og einn fyrirlesara. Passað var sérstaklega vel upp á að sótthreinsa púlt á milli fyrirlesara og ráðstefnustjóra. Formaður Stjórnvísi setti ráðstefnuna stundvíslega klukkan 09:00 og að því loknu tók Þóranna K. Jónsdóttir markaðs-og kynningarstjóri Samtaka verslunar og þjónustu við ráðstefnustjórn. Fyrirlesarar voru þau:
[Hrund Gunnsteinsdóttir](https://www.linkedin.com/in/hrund-gunnsteinsdottir-43b3b32a/), framkvæmdastjóri Festu, miðstöð um samfélagslega ábyrgð.

[Guðbjörg Heiða Guðmundsdóttir](https://www.linkedin.com/in/gu%C3%B0bj%C3%B6rg-hei%C3%B0a-gu%C3%B0mundsd%C3%B3ttir-61411a189/), framkvæmdastjóri Marel á Íslandi.
[Ólafur Baldursson](https://www.linkedin.com/in/olafur-baldursson-348492b1/),  framkvæmdastjóri lækninga Landspítala.
[Hjálmar Gíslason](https://www.linkedin.com/in/hjalli/), stofnandi og framkvæmdastjóri Grid.
[Darri Atlason](https://www.linkedin.com/in/darri-atlason/), Head Of Business Development at Lucinity.

Í lok hvers erindis fyrirlesara gafst ráðstefnugestum kostur á að skrifa inn helsta lærdóm sem þeir tækju með sér af erindinu í Slido og einnig að spyrja spurninga.

Í ljósi aðstæðna í þjóðfélaginu var ákveðið að sleppa pallborðsumræðum með 2ja daga fyrirvara og leyfa í þess stað fyrirspurnir til hvers fyrirlesara. Engir áheyrendur voru í Nauthól, einungis tæknimenn, ljósmyndari, ráðstefnustjóri og aðstandendur ráðstefnunnar. Aðlögunin gekk vel, upptakan gekk vel, fengum góða styrki fyrir ráðstefnunni, Allir hittust á Teams fyrir fjórum vikum síðan sem skiptir miklu máli. Hefði mátt vera betri lýsing á fyrirlesurum. Í Q/A væri best að hægt væri að filtera spurningar á hvern fyrirlesara fyrir sig. Aðalheiður Ósk ætlar að senda athugasemd á SLIDO. Hefði mátt vera betri lýsing almennt í salnum hjá þeim fyrirlesurum sem löbbuðu um salinn.

1. **Fundur með fagráði** er áætlaður 27. október nk. Hann verður færður fram í nóvember ef stífar takmarkanir verða enn í gildi. Stjórn var sammála um að mikilvægt er að fá að hitta fagráðið. Búið er að senda þeim fundargerð vinnufundar stjórnar frá því í vor ásamt linkum og fréttum frá því helsta sem hefur verið á döfinni. Mikilvægt er að fagráð sé sem best undirbúið og geti gefið félaginu góð ráð úr sínum viskubrunni.
2. **Fréttir af faghópum.**  Dagskrá frá faghópum var send út í byrjun September og voru í henni drög að 127 fundum. Mikið hrós hefur borist til Stjórnvísi varðandi hve dagskráin er áhugaverð og fjölbreytt. Fjöldi félaga á fundum í ágúst og september er umtalsvert meiri en á sama tíma í fyrra en fjöldi funda í október er kominn í 17 og var 15 í fyrra. Skráðir fundir í nóvember eru orðnir 10 og búið að skrá inn fund í hverjum einasta mánuði fram í júní 2021. Ný fyrirtæki og stofnanir eru að skrá sig í Stjórnvísi sem eru ánægjuleg tíðindi.
3. **Fjárhagsstaða Stjórnvísi** er í takt við áætlun.
4. **Staða verkefna** (áhversluverkefna og annarra verkefna).

**Verkefni stjórnar starfsárið: 2020 – 2021**

**1. Stuðningur við stjórnir faghópa**.

Ábyrgðaraðilar: **Ásdís,** Aðalheiður, Steinunn, Ingi Björn

1. Teams
2. Podcast
3. Mælaborðið
4. Markaðsmál og sýnileiki.

**2. Markaðsmál og sýnileiki**

Ábyrgðaraðilar: **Ósk Heiða**, Stefán Hrafn, Jón Gunnar, Guðný Halla

1. Meðal aðila að Stjórnvísi
2. Utan félagsins
3. LinkedIn
4. Selfoss, Akureyri – Samstarf með háskólanum á Akureyri
5. Heimasíðan
6. Markviss fjölgun fyrirtækja
7. Markviss fjölgun háskólanema . Hvetja faghópa til að tala við deildir og kennara og t.d. fá 5 bestu nemendur til að kynna niðurstöður

**3. Samstarf við aðra aðila um jafningjafræðslu**

Ábyrgðaraðilar: **Jón Gunnar,** Sigríður, Steinunn, Ásdís,

1. Atvinnulífið (KPMG stjórnarhættir)
2. Háskólarnir
3. Opinberir aðilar - stjórnkerfið
4. Opinberir aðilar - fyrirtækin
5. Samtök atvinnulífsins
6. Samstarf með háskólanum á Akureyri
7. Símenntunarmiðstöðvar út um allt land
8. Stjórnunarfélag suðurlands Selfoss -
9. Sinnum landsbyggðinni - fáum flotta fyrirlestara þaðan og streyma

**Önnur verkefni:**EFQM? Íslensku gæðaverðlaun?

1. **Önnur mál.**
	* Fyrirmyndarfyrirtæki